Марко Ганчев
Цял живот берем

chitanka.info

Ний цял живот берем,

берем, за да ядем —

узрели плодове берем.

Берем за нещо страх,

берем за друго грях,

и грижите —

берем и тях.

И иде време да умрем.

Тогаз душа берем.

Най-ценното берем.

1961

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.